ཆོས་ཉིད་ནམ་མཁའི་ཀློང་མཛོད་ལས༔ གུ་རུ་པདྨ་དྲག་པོའི་རྩ་སྒྲུབ་རྒྱ་མཚོ་འཁྱིལ་བ་བཞུགས་སོ༔ ན་མོ་གུ་རུ་པདྨ་སིདྡྷི་ཧཱུྃ༔
བདག་ཉིད་པདྨ་ཐོད་ཕྲེང་ངས༔ བརྒྱུད་
འཛིན་རྡོ་རྗེའི་གདིང་ཐོབ་ཕྱིར༔ མ་དག་འཁོར་བའི་སྒོ་གསུམ་པོ༔ དག་པ་གསང་གསུམ་རྡོ་རྗེ་ཡིས༔ གྲོང་འཕོ་གྲོང་འཇུག་གདམས་པ་བསྟན༔ བརྩོན་འགྲུས་སྙིང་རུས་སྟོབས་བསྐྱེད་ཅིག༔ ཐར་པ་དོན་དུ་གཉེར་བར་གྱིས༔ བསྒོམ་བཟླས་གནད་དུ་
བསྣུན་པ་ནི༔ ཧཱུྃ༔ སྣང་ཞིང་སྲིད་པའི་འཇིག་རྟེན་ཁམས༔ དོན་གྱི་འོག་མིན་ཆེན་པོར་སངས༔ ལྷུན་གྲུབ་བདེ་ཆེན་གཞལ་ཡས་སུ༔ ཆོས་འབྱུང་དམར་ནག་གདེངས་པའི་ཀློང་༔ མ་ཆགས་
༈་སྐྱོན་བྲལ་པད་ཉིའི་སྟེང་༔ རང་རིག་རྒྱུ་ཡི་ཧཱུྃ་དམར་གསལ༔ སྤྲོ་བསྡུའི་སྦྱོར་བས་རང་བྱུང་བ༔ ཆེ་མཆོག་པདྨ་ཐོད་ཕྲེང་རྩལ༔ དམར་ནག་དབང་དྲག་རོལ་པའི་སྐུ༔ ཞལ་གཅིག་ཕྱག་གཉིས་
གཡས་པ་ན༔ གནམ་ལྕགས་རྭ་གདེངས་རྡོ་རྗེ་དང་༔ གཡོན་པས་ལྕགས་སྡིག་མགོ་དགུ་བསྣམས༔ ཞལ་གདངས་ལྗགས་འདྲིལ་མཆེ་བ་གཙིགས༔ སྤྱན་གསུམ་དམར་ཟླུམ་ནམ་མཁར་
༩༢ གཟིགས༔ སྨ་ར་སྨིན་མ་དམར་སེར་འབར༔ དབུ་སྐྲ་སྲིད་པའི་རྩེ་མོར་འཁྱིལ༔ ཐོད་སྐམ་རིགས་ལྔས་དབུ་ལ་བརྒྱན༔ ཀོ་རློན་གཡང་གཞི་སྟག་ཤམ་གསོལ༔ ཐལ་ཚོམ་ཁྲག་ཐིག་ཟོ་རིས་
299
18

གཏེར་ བདུད་འཇོམས་གླིང་པའི་གསུང་། གསར།
དང་༔ ཐོད་ཕྲེང་སྦྲུལ་གྱི་ཆུན་པོས་བརྒྱན༔ ཞབས་གཉིས་གྱད་ཀྱི་འདོར་སྟབས་བསྒྲད༔ ཁམས་གསུམ་འཁོར་བའི་སྒོ་འཕར་གནོན༔ དཔལ་གྱི་ཆས་རྫོགས་མེ་དཔུང་འབར༔ སྐུ་ལ་རྒྱལ་བའི་
དཀྱིལ་འཁོར་རྫོགས༔ ཆུ་ཟླ་འཇའ་འོད་གཟུགས་བརྙན་བཞིན༔ སྣང་ལ་རང་བཞིན་མེད་པར་བསྒོམ༔ སྒྱུ་མ་རྨི་ལམ་ཇི་བཞིན་དུ༔ གསལ་ལ་དེར་འཛིན་བྲལ་བ་ཡི༔ དཔྲལ་བར་ཨོཾ་དང་
མགྲིན་པར་ཨཱཿ ཐུགས་ཀའི་ཧཱུྃ་ལས་འོད་འཕྲོས་པས༔ རང་སྣང་དོན་གྱི་འོག་མིན་ནས༔ རྟེན་དང་བརྟེན་པའི་དཀྱིལ་འཁོར་ལྷ༔ སྤྱན་དྲངས་དབྱེར་མེད་རོ་གཅིག་རོལ༔ དེ་ནས་སྤྱན་འདྲེན་པ་ནི༔
ཧཱུྃ༔ གཞི་དབྱིངས་བྱང་ཆུབ་སེམས་ཀྱི་ངང་༔ དུས་གསུམ་བཞུགས་དང་གཤེགས་འགྱུར་གྱིས༔ སྐུ་གསུམ་རྒྱལ་བ་རྒྱ་མཚོའི་ཚོགས༔ པདྨ་དྲག་པོའི་སྐུར་བཞེངས་ཏེ༔ སྐད་ཅིག་ཉིད་ལ་
གཤེགས་སུ་གསོལ༔ དུས་གསུམ་འཕོ་འགྱུར་མེད་པའི་ངང་༔ གཉིས་མེད་རོལ་པར་རྟག་བཞུགས་གསོལ༔ བཛྲ་ས་མ་ཡ་ཛ་ཛཿ ཕྱག་འཚལ་མཆོད་པ་འབུལ་བ་ནི༔ ཧཱུྃ༔ གདོད་ནས་ལྷན་ཅིག་
སྐྱེས་པའི་ལྷ༔ རང་ངོར་རིག་པས་ཕྱག་འཚལ་ལོ༔ སྣང་སྲིད་བདེ་བ་ཆེན་པོའི་ངང་༔ རང་བྱུང་མཆོད་པའི་སྤྲིན་དུ་འབུལ༔ མ་ཧཱ་སརྦ་པཱུ་ཛ་ཧོཿ དེ་ནས་བསྟོད་པ་བྱ་བ་ནི༔ ཧཱུྃ༔ གཞི་དབྱིངས་
300

གཉིས་སོ།
ཡུལ་མེད་ཟང་ཐལ་ཀློང་༔ ལྷུན་གྲུབ་དག་རྫོགས་རོལ་པའི་ལྷ༔ རྒྱུ་རྐྱེན་ཡུལ་དུ་མ་གྱུར་པའི༔ དུས་གསུམ་འཕོ་འགྱུར་མེད་པ་རུ༔ ལྷན་སྐྱེས་ཡེ་ཤེས་ཆེན་པོཪ་
རིག༔ གཟུང་འཛིན་བྲལ་བས་ཕྱག་འཚལ་བསྟོད༔ དེ་ནས་འཛབ་དགོངས་ཟབ་མོ་ནི༔ ཧཱུྃ༔ རང་ཉིད་རང་གྲོལ་ཧེ་རུ་ཀའི༔ ཐུགས་གསང་གནམ་ལྕགས་རྡོ་རྗེའི་ལྟེར༔ རིག་པ་ཧཱུྃ་དམར་འོད་འབར་
བའི༔ མཐའ་མར་སྔགས་ཀྱི་ཕྲེང་བས་བསྐོར༔ འོད་འཕྲོས་རྒྱལ་བ་སྲས་བཅས་མཆོད༔ གསང་བ་གསུམ་གྱི་དབང་བྱིན་དང་༔ གསང་སྔགས་རིག་སྔགས་གཟུངས་སྔགས་དང་༔ སྙིང་པོ་
ཐམས་ཅད་བཅུད་དུ་དྲིལ༔ བསྡུས་ཏེ་རྩ་བའི་སྔགས་ལ་བསྟིམ༔ འཁོར་འདས་ཡོངས་ཀྱི་སྲོག་ཐོབ་བསམ༔ ཨོཾ་ཨརྩིག་ནིརྩིག་ན་མོ་བྷ་ག་ཝ་ཏེ་ཧཱུྃ་ཧཱུྃ་ཕཊ༔ འབུམ་ཕྲག་བཅུ་གསུམ་གྲངས་རྫོགས་པར༔
གཞན་དུ་ཡེངས་པར་མ་གྱུར་ན༔ རྣམ་པར་སྨིན་པའི་རིག་འཛིན་ཐོབ༔ ལྷ་འདྲེ་མི་གསུམ་བྲན་དུ་ཁོལ༔ ཕྲིན་ལས་ཐམས་ཅད་ཐོགས་མེད་འགྲུབ༔ དྲང་སྲོང་གཟའ་བདུད་རྒྱལ་པོས་སྲུངས༔ སམ་ཡ༔ རྒྱ་རྒྱ་རྒྱ༔ བརྡ་ཐིམ༔ ཞེས་པ་འདི་ཡང་འོད་གསལ་རྫོགས་པ་ཆེན་པོའི་
རྣལ་འབྱོར་པ་ཁྲག་འཐུང་རྡོ་རྗེ་ཁྲོ་ལོད་རྩལ་གྱིས་ཡེ་ཤེས་མཁའ་འགྲོའི་ཀློང་བྱང་ལས་དག་པར་ཕབ་པ་སྟེ་ཡི་གེའི་རིས་བྱེད་རྣལ་འབྱོར་དབང་ཕྱུག་ཆོས་ཀྱི་རྡོ་རྗེའོ། །དགེའོ།།
11
18
301

302